CSK ने DC को 27 रन से हराया; धोनी-जडेजा ने 18 बॉल में जोड़े 38 रन, पथिराना को 3 विकेट
Chennai Super Kings vs Delhi Capitals IPL Match LIVE Score Update; Follow IPL 2023 Latest News, CSK Vs DC IPL Match Updates with Dainik Bhaskar (दैनिक भास्कर).
धोनी की कप्तानी वाली चेन्नई सुपरकिंग्स ने इंडियन प्रीमियर लीग 2023 के प्लेऑफ की ओर एक और कदम बढ़ा दिया है। टीम अब प्लेऑफ से महज एक जीत दूर है। CSK ने बुधवार को मौजूदा सीजन के 55वें मुकाबले में दिल्ली कैपिटल्स पर 27 रन की आसान जीत हासिल की।
चेपॉक में मिली इस जीत से चेन्नई के 12 मैचों के बाद 15 अंक हो गए हैं। टीम को 2 मुकाबले और खेलने हैं। देखें पॉइंट्स टेबल
एमए चिदंबरम स्टेडियम में चेन्नई ने टॉस जीतकर बैटिंग करते हुए 20 ओवर में 8 विकेट पर 167 रन बनाए। जवाब में दिल्ली के बल्लेबाज 20 ओवर में 8 विकेट खोकर 140 रन ही बना सके।
पहले ग्राफिक्स में देखिए मैच जिताऊ प्रदर्शन...
मैच के टार्निंग पॉइंट्स 
रन रेट के कारण हारी दिल्ली, लगातार विकेट भी गंवाए
​​​​​​​​​​​​​​टॉस जीतकर पहले बैटिंग करने उतरी चेन्नई से शिवम दुबे ने मिडिल ऑर्डर पर सबसे ज्यादा 25 रन बनाए, जबकि ओपनर ऋतुराज गायकवाड ने 24 रन की पारी खेली। रायडु ने 23 रन का योगदान दिया। वहीं, अजिंक्य रहाणे और रवींद्र जडेजा ने 21-21 रन जोड़े। आखिर में धोनी ने 9 बॉल पर दो छक्कों और एक चौके से सजी पारी खेली। दिल्ली की ओर से मिचेल मार्श ने तीन विकेट झटके, जबकि अक्षर पटेल को दो विकेट मिले।
168 रन का टारगेट चेज करने उतरी दिल्ली की शुरुआत धीमी रही। टीम ने टॉप-3 विकेट 50 रन के अंदर गंवा दिए। ऐसे में बीच में मनीष पांडेय (27 रन) और राइली रूसो (35 रन) ने अर्धशतकीय साझेदारी कर टीम को शुरुआती झटकों से उबारा, हालांकि इस साझेदारी ने विकेट ताे रोके, लेकिन तेज से रन नहीं बना सकी। इसके बावजूद ऐसा लगा रहा था कि यह जोड़ी मैच को रोमांचक बना देगी, लेकिन मनीष के बाद रूसो भी आउट हो गए। उसके बाद दिल्ली ने लगातार विकेट गंवाए। पथिराना ने 3 विकेट झटके, जबकि दीपक चाहर को 2 विकेट मिले। देखें चेन्नई-दिल्ली मैच का स्कोरकार्ड
अब जानिए कैसे गिरे किसके विकेट...?
ऐसे गिरे दिल्ली के विकेट
ऐसे गिरे चेन्नई के विकेट 
अब ग्राफिक्स में देखिए पावरप्ले कॉन्टेस्ट...
पावरप्ले में दिल्ली को लगे 3 झटके, चेन्नई को एक
पावरप्ले कॉन्टेस्ट में चेन्नई ने बाजी मारी। टीम ने शुरुआती 6 ओवर में एक विकेट पर 49 रन बनाए, जबकि दिल्ली ने 47 रन बनाने में तीन विकेट गंवा दिए।
यहां से मैच का LIVE कवरेज
शुरुआत करते हैं दिल्ली की पारी से
पांडेय-रूसो की अर्धशतकीय साझेदारी
25 रन पर टॉप-3 विकेट गंवाने के बाद मनीष पांडेय और राइली रूसो ने चौथे विकेट के लिए अर्धशतकीय साझेदारी की। दोनों ने 59 बॉल पर 59 रन जोड़े। इस साझेदारी को पथिराना ने मनीष पांडेय को आउट कर तोड़ा।
दिल्ली को लगे तीन झटके
168 रन का टारगेट चेज करने उतरी दिल्ली को पारी की पहली ही बॉल पर झटका लगा। टीम ने 6 ओवर में 47 रन बनाने में तीन विकेट गंवा दिए। कप्तान डेविड वॉर्नर जीरो, फिल सॉल्ट 17 रन और मिचेल मार्श 5 रन पर आउट हुए। टीम को दोनों झटके दीपक चाहर ने दिए।
यहां चेन्नई की पारी...
धोनी ने जमाए 2 छक्के
चेन्नई के कप्तान महेंद्र सिंह धोनी ने खलील अहमद के 19वें ओवर में 20 रन बनाए। धोनी ने 9 गेंद पर दो छक्के और एक चौके से सजी 20 रन की पारी खेली। 
मार्श की मास्टर क्लास गेंदबाजी
मिचेल मार्श ने शानदार गेंदबाजी की। उन्होंने 3 ओवर में 18 रन देकर 3 विकेट लिए। मार्श को आखिरी दो विकेट 20वें ओवर में मिले। इनमें जडेजा और धोनी शामिल रहे।
धोनी-जडेजा की विस्फोटक साझेदारी
कप्तान महेंद्र सिंह धोनी और रवींद्र जडेजा ने आखिरी ओवर्स में 38 रन की विस्फोटक साझेदारी की। दोनों ने 18 बॉल का सामना किया। इस साझेदारी को मिचेल मार्श को तोड़ा। उन्होंने जडेजा का विकेट लिया।
औसत रही चेन्नई की शुरुआत
चेन्नई की शुरुआत औसत रही। टीम ने पावरप्ले में एक विकेट खोकर 49 रन ही बनाए। डेवेन कॉन्वे 10 रन बनाकर आउट हुए। उन्हें अक्षर पटेल ने चलता किया।
फोटोज में देखिए चेन्नई-दिल्ली मैच का रोमांच
ललित यादव की वापसी
दिल्ली ने ललित यादव को प्लेइंग इलेवन में मौका दिया है।
दोनों टीमों की प्लेइंग-11... 
चेन्नई सुपर किंग्स: महेंद्र सिंह धोनी (कप्तान और विकेटकीपर), डेवोन कॉन्वे, ऋतुराज गायकवाड, अजिंक्य रहाणे, अंबाती रायडु, शिवम दुबे, मोईन अली, रवींद्र जडेजा, महीश तीक्षणा, तुषार देशपांडे और दीपक चाहर।
इम्पैक्ट प्लेयर्स: मिचेल सैंटनर, सुब्रान्षु संपाती, शेख रशीद, आकाश सिंह, मथिस पथिराना।
दिल्ली कैपिटल्स: डेविड वॉर्नर (कप्तान), फिलिप सॉल्ट (विकेटकीपर), मिचेल मार्श, राइली रूसो, अक्षर पटेल, अमान खान, रिपल पटेल, ललित यादव, कुलदीप यादव, खलील अहमद और ईशांत शर्मा।
इम्पैक्ट प्लेयर्स: मुकेश कुमार, मनीष पांडेय, दुबे, अभिषेक पोरेल और चेतन सकरिया।